Otkrivena iranska zavjera za ubistvo ambasadora u Washingtonu
Cjelokupna zavjera zamišljena, sponzorirana i vodjena iz Irana, tvrdi američko pravosudje.
Ako je tačno da su Iranci u Meksiku tražili plaćene ubice za ubistvo uglednod saudijskog zvaničnika, onda će mnogo vlada u svijetu morati obraćati više pažnje kad američka vlada prstom upre na ilegalno iransko djelovanje. Američki ministar pravosudja Eric Holder saopštio je da su dvojica Iranaca optužena u slučaju naručenog ubistva, a da je cjelokupna zavjera organizirana po nalogu jednog ogranka teheranske vlade: Ministar Holder tvrdi da je osumnjičeni Manssor Arbabsiar - koji posjeduje i iranski i američki pasoš - zavjeru za ubistvo saudijskog ambasadora Adela al-Jubeira skovao s jednim pripadnikom Iranske revolucionarne garde koji se nalazi u Iranu. Njegovo je ime, tvrdi osumnjičeni, Gholam Shakuri. Sjedinjene Države od ranije tvrde da je Revolucionarna Garda upetljana u terorističke zavjere širom svijeta. Gospodin Holder je potvrdio da je optuženi Arbabsiar priznao krivicu i dao vrijedne informacije o ulozi iranske vlade u ovoj zavjeri: Američki podpredsjednik Joe Biden je za TV mrežu ABC danas izjavio da Sjedinjene Države planiraju jedinstveni medjunarodni odgovor na zavjeru za ubistvo ambasadora al-Jubeira: Glasnogovornik iranskog predsjednika Ahmedinejada negirao je sve optužbe, nazvavši ih neosnovanim i tek američkom igrarijom. Analitičari misle drugačije: Govori Patrick Clawson, ekspert za iranska pitanja u washingtonskom Institutu za Bliski Istok: Optuženi Arbabsiar je juče nakratko izveden pred sud u New Yorku, gdje mu je produžen pritvor i odredjen javni branilac.